Folketing
2002-03-20

Lad mig så til slut spørge: Vi fik at vide, at 1,5 mia. kr. blev taget fra ulandsrammen og givet til sundhedsvæsenet, vi fik at vide, at 500 mio. kr. blev taget fra råd og nævn og givet til ældre, men de mange besparelser, der er ved at fordoble brugerbetalingen på aftenskolen, lukke den fri ungdomsuddannelse og smadre daghøjskolerne, hvad er de egentlig blevet brugt til? Hvad er Dansk Folkepartis argument for at smadre denne centrale del af uddannelse til de allersvageste i vores samfund? Hvad er pengene brugt til?